Аҟәа имҩаҧысит апартиа «Амцахара» аизара ду.
30.11.2016
Аҟәа имҩаҧысит аполитикатә партиа «Амцахара» аизара ду. Аамҭак азы аҳҭнықалақь аҿы, Аҧсны жәлар рџьынџьтәылатә еибашьра аветеранцәа руаажәларратә хеилак «Аруааи» «Жәлар ракзаара афоруми» атәыла ауаажәларра злахәыз аизара мҩаҧыргеит.
700
Аҟәа имҩаҧысит аполитикатә партиа «Амцахара» аизара ду. Аамҭак азы аҳҭнықалақь аҿы, Аҧсны жәлар рџьынџьтәылатә еибашьра аветеранцәа руаажәларратә хеилак «Аруааи» «Жәлар ракзаара афоруми» атәыла ауаажәларра злахәыз аизара мҩаҧыргеит.
Аполитикатә партиа «Амцахара» изаамҭанытәиу абыжьбатәи аизара ду ахь ааҧхьара рыман Аҧсны иҟоу апартиақәеи ауаажәларратә еиҿкаарақәеи рхаҭарнакцәа. Аизара иалахәын фышәҩык аделегатцәа. Рықәгыларақәа рҟны иалацәажәон ареспублика асоциал економикатәи аполитикатәи ҭагылазаашьа. Иара убасгьы, Аҳәынҭқарра ахада Рауль Ҳаџьымба ихатәгәаҧхарала ҧхьатәара ицара азҵаара шьҭыхын. Аполитикатә партиа «Амцахара» аизара ду ааиртит уи ахантәаҩы Алхас Кәыҵниа. Иара иқәгылараҿы иҳәеит, Аҳәынҭқарра ахада Рауль Ҳаџьымба имҩаҧиго аполитика ишаҿагылоу. Ҩышықәса иалагӡаны Аҧсны анапхгара азҭо ауаажәларра ирыхәаша акгьы ҟарҵом , ҳәа агәаанагара имоуп Алхас Кәыҵниа.
Аизара ду аҿы иқәгылоз зегьы иазгәарҭон, ҳҳәынҭқарра зну амҩа шиашам, ауаа рыҧсҭазаара уадаҩхеит ҳәа. Ауаажәларратә еиҿкаара «Аҧҳәыс аполитикаҿы» анапхгаҩы Ирина Агрба лықәгылараҿы илҳәеит, Аҧсны анапхгара русура ҧсыҽуп ҳәа ишылыҧхьаӡо. Афонд «Аҧра» ахантәаҩы Аслан Бжьаниа иқәгылараҿы хәҭа хәҭала дазааҭгылеит иахьатәи Аҧсны анапхгара ирзыҟамҵаз ҳәа ииҧхьаӡо. Аизара ду аҿы иқәгылеит Аҧсны араионқәеи ақалақьқәеи рҟынтә апартиа «Амцахара» ахаҭарнакцәа. Атәыла анапхгаҩы ҧхьатәара дцароуп, ҳәа азгәаҭоуп аизараҿы ирыдыркылаз арезолиуциа. Аизара ду аделегатцәа ари арезолиуциа еицҿакны ирыдыркылеит .
Фатима Гьергьиа, Алықьса Агәхаа, Беслан Џьынџьал, АТ .
Оцените новость:
+1
+2
+3
+4
+5
Сохраните ссылку или поделитесь с друзьями